Boekresensie: Eet reg deur Zelda Ackerman | LitNet
Boeke en skrywers >
Boekresensie: Eet reg deur Zelda Ackerman
1 Eet reg Zelda Ackerman Human & Rousseau, 2016 ISBN: 97807981711274 Epub-ISBN: 97807981711281
Vetsug neem skrikwekkend toe in die wêreld, maar ook hier in Suid-Afrika - en dis veral ooglopend onder tieners. Hierdie boek wys hoe emosionele eet ontstaan en hoe om dit te voorkom. Eet reg is propvol gesaghebbende raad wat regtig werk. Bevry jouself en jou kinders vir altyd van emosionele eet en verwelkom 'n leeftyd van lekker én gesond eet. Met resepte, eetplanne en sielkundig begrond.
Van die aspekte wat die boek behandel, sluit onder meer in hoe om jou kind te leer om negatiewe emosies gepas te hanteer; hoe om die optimale huis te skep vir die voorkoming van emosionele eet en oorgewig; hoe om jou gesin optimaal te voed; hoe om jou kinders te leer om lewenslank gesond en reg te eet en hoe om ’n kind wat reeds oorgewig is, te hanteer.
Die boek is ’n samewerking tussen Zelda Ackermann, ’n geregistreede dieetkundige, wat vir die tydskrif, Baba & Kleuter, skryf; en die gerekende kliniese sielkundige, Louis Awerbuck. Hy skryf in die voorwoord dat hierdie boek as ’n praktiese handleiding gesien kan word; dat die leser saam met die skrywer op ’n tog gaan.
“Gesien uit ’n gedragswetenskaplike oogpunt, word dit al duideliker dat ons emosies, waarnemings en optredes verweef is met ons fisiologie. Emosionele geluk het veel meer te doen met biologie, as wat meeste mense besef; en dit wat ons van jongs af eet, is baie nou daarmee verweef.”
Die boek begin by die begin: daardie dae wat jou pap baba net deur huil sy of haar ongemak of nood te kenne kan gee. Dit wys hoe jy onbewustelik jou baba met eetgoed beloon en ’n vetsugtige mens grootmaak. Dit leer jou hoe om die kind se seine reg te intrepreteer en nie net bloot kos aan te dra as jy raadop is nie. Tabelle wat seine op verskillende ouderdomme verduidelik, is baie handig.
Die nugtere waarheid en opsomming van elke idee, verklap sy aan die einde van elke hoofstuk onder die hofie,“Kernboodskappe”, ’n donkergrysblokkie wat uitstaan onderaan die bladsy.
Zelda skryf in die boek dat haar man, Christo, altyd by vriende groet met ’n steggie in die hand; daar altyd saadjies uit slaaibakke gebêre word; of klein boompies iewers in hul tuin ’n heenkome kry en dat die kinders hom soos skaduwees volg. Ook van gelukkige gesinsnaweke waar daar gestap, verken en in die dam geswem word. ’n Aktiewe gesin dus. En dis belangrik: al eet jy gesond en beplan jy jou maaltye goed; ’n aktiewe leefstyl is ook van kardinale belang en haar boek illustreer dit deeglik.
Ek dink die begrip wat die hele boek vir my opsom, is: “Liefde word nie geproe nie”. Daar is soveel ander maniere as kos om jou liefde vir jou kind tot uiting te laat kom. En as jou verweer onmiddellik is, maar dis ál manier wat jy ken, moet jy dadelik jou hande op hierdie boek lê en begin lees.
Jy voorkom dalk toekomstige diabetes in jou kind of jouself of jou lewensmaat.
Die handige hoofstukke 12 en 13 is praktiese wenke vir babas, kinders, ouers, oupas en oumas en onderwysers by skole. En die spyskaartbeplanning waarmee die boek afsluit, sluit selfs ’n inkopielys in.
Die boek is ook as handige e-boek beskikbaar, wat jy op jou tablet of e-leser kan lees.
Stienie Erasmus 2017-03-20 at 16:53 Wil dit graag lees.
Reply Reageer Cancel reply	Jou e-posadres sal nie gepubliseer word nie. Kommentaar is onderhewig aan moderering.ReageerJou naam* Jou e-posadres* Stel my in kennis indien nuwe kommentaar bygevoeg word.	LitNet AkademiesPasgelaaiKommentaarAdverteerLitNet-blogsNuusbrief
A response to Marlene van... Huis, woning, tuiste: kor... Tom Lanoye houdt passione... Vonnisbespreking: Bemoeii... Hoekom ras en geslag saak... Meeste gedeel Behuisingsprotes; wat sne...
Taal- en culturele divers...
US Woordfees 2017: Afrika...
Die "ons" in Afrikaanse h...
US Woordfees 2017: Wat mo... 20 comments A response to Marlene van... 18 comments Eisch! 13 comments Van den Heever se “Werkst... 13 comments Die demokrasie is wonderl... 12 comments litnet: wat is ’n taal?	Besoek LitNet se argiewe: